Diari Oficial de la Generalitat Valenciana


Sumari del DOGV 8104, del 11-08-2017 (2017/7307)

RESOLUCIÓ de 3 d'agost de 2017, del director de l'Agència Valenciana de Foment i Garantia Agrària (AVFGA), per la qual s'instrumenta per a l'anualitat 2018 i en avant, la gestió de les sol·licituds relatives a les ajudes comunitàries als programes i fons operatius per les organitzacions de productors de fruites i hortalisses reconegudes (OPFH).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7307


Data del document
:   03-08-2017

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 3 d'agost de 2017, del director de l'Agència Valenciana de Foment i Garantia Agrària (AVFGA), per la qual s'instrumenta per a l'anualitat 2018 i en avant, la gestió de les sol·licituds relatives a les ajudes comunitàries als programes i fons operatius per les organitzacions de productors de fruites i hortalisses reconegudes (OPFH). [2017/7307]  
Per mitjà del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles (OCM) i s'estableixen disposicions específiques per a determinats productes agrícoles (Reglament únic per a les OCM), es van integrar les disposicions comunitàries específiques del sector de fruites i hortalisses dins de l'OCM única. Posteriorment, es va aprovar el Reglament d'Execució (UE) núm. 543/2011, de la Comissió, de 7 de juny de 2011, pel qual s'estableixen disposicions d'aplicació del Reglament (CE) núm. 1234/2007, del Consell, en els sectors de les fruites i hortalisses i de les fruites i hortalisses transformades. Per a aplicar-lo al Regne d'Espanya, es va dictar el Reial decret 1337/2011, de 3 d'octubre, pel qual es regulen els fons i programes operatius de les organitzacions de productors de fruites i hortalisses.  
En l'actualitat, la regulació essencial es troba en els articles 32 i següents del Reglament (UE) núm. 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, i en el Reglament (UE) núm. 1306/2013, del Parlament Europeu i del Consell, de 17 de desembre de 2013, sobre el finançament, gestió i seguiment de la Política Agrícola Comuna, pel qual es deroguen els reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008, del Consell.  
Així mateix, s'han aprovat el Reglament Delegat (UE) núm. 2017/891, de la Comissió, de 13 de març de 2017, pel qual es completa el Reglament (UE) núm. 1308/2013, del Parlament Europeu i del Consell, pel que fa als sectors de les fruites i hortalisses i de les fruites i hortalisses transformades, es completa el Reglament (UE) núm. 1306/2013, del Parlament Europeu i del Consell, quant a les sancions que han d'aplicar-se en aquests sectors i es modifica el Reglament d'Execució (UE) núm. 543/2011, de la Comissió, i el Reglament d'Execució (UE) 2017/892, de la Comissió, de 13 de març de 2017, pel qual s'estableixen disposicions d'aplicació del Reglament (UE) núm. 1308/2013, del Parlament Europeu i del Consell, en els sectors de les fruites i hortalisses i de les fruites i hortalisses transformades.  
  
L'Agència Valenciana de Foment i Garantia Agrària és una entitat autònoma de la Generalitat Valenciana, adscrita a la Conselleria d'Agricultura, Medi Ambient, Canvi Climàtic i Desenvolupament Rural, els fins de la qual són l'execució de les polítiques de foment del sector agrari que establisca la conselleria i especialment la gestió àgil, eficaç i eficient de les línies d'ajudes establides en el marc d'aquestes polítiques, especialment les finançades pels fons comunitaris. El Decret 124/2006, de 8 de setembre, del Consell de la Generalitat, designa l'Agència Valenciana de Foment i Garantia Agrària com a organisme pagador de fons europeus FEAGA (Fons Europeu Agrícola de Garantia Agrària).  
Segons estableixen els articles 8 i 14 del Reial decret 533/2017, els projectes de programes operatius i les modificacions del programa operatiu relatives a anualitats no començades, hauran de ser presentats per tal que els aproven les organitzacions de productors davant de l'òrgan competent, com a més tard el 15 de setembre de l'any anterior al de l'inici de l'aplicació.  
Igualment, l'esmentat article 8 indica que si l'òrgan competent de la comunitat autònoma ho estableix, la presentació haurà de fer-se a través de l'aplicació «Gestió de Programes Operatius» (GESPRO) del Fons Espanyol de Garantia Agrària.  
Per a l'any 2017 la Comunitat Valenciana va incorporar a la gestió de les ajudes als programes i fons operatius de les organitzacions de productors de fruites i hortalisses l'aplicació GESPRO per a la simplificació, eficàcia en la gestió i coordinació en matèria de retirades. Independentment del fet que està prevista l'elaboració d'un conveni de col·laboració entre el FEGA i les comunitats autònomes usuàries de l'aplicació que regule les condicions d'utilització de l'aplicació, es considera necessari per seguretat jurídica protegir per mitjà d'una norma autonòmica l'ús de la dita plataforma nacional per les organitzacions de productors de la Comunitat Valenciana.  
D'altra banda, l'entrada en vigor de la Llei 39/2015, d'1 d'octubre, del procediment administratiu comú, obliga les persones jurídiques, com és el cas de les organitzacions de productors reconegudes, a relacionar-se amb la Generalitat a través de mitjans electrònics.  
Per tot això, fent ús de les facultats que em confereixen l'article 160.4.b de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Primer. Tramitació  
1. D'acord amb el que preveu l'article 8 del Reial decret 533/2017, de 26 de maig, pel qual es regulen els fons i programes operatius de les organitzacions de productors del sector de fruites i hortalisses, tant l'ompliment de les sol·licituds relatives a les ajudes comunitàries als programes i fons operatius per les organitzacions de productors amb seu social a la Comunitat Valenciana com la seua gestió haurà d'efectuar-se a través de l'aplicació informàtica «Gestió de Programes Operatius» (GESPRO) del Fons Espanyol de Garantia Agrària.  
  
La tramitació completa de les ajudes, incloses les notificacions de retirades, s'efectuarà a través d'aquesta aplicació, i tots els intervinents: organitzacions de productors, direccions territorials de la Conselleria d'Agricultura, Medi Ambient, Canvi Climàtic i Desenvolupament Rural a la província on s'ubique el domicili social de l'entitat sol·licitant, i l'òrgan competent en la matèria en els serveis centrals de la conselleria, disposaran de l'accés a l'aplicació i duran a terme les fases de la tramitació a través d'aquesta ferramenta informàtica.  
  
2. Les entitats hauran de sol·licitar l'accés a l'aplicació informàtica GESPRO, al servei d'Indústries Agroalimentàries i Concentració de l'Oferta de la Direcció General de Desenvolupament Rural i Política Agrícola Comuna, que facilitarà les claus i contrasenyes necessàries. Per a això dirigiran la petició al correu electrònic ouhl@chx.ix, i han d'indicar una adreça electrònica de contacte per a la resposta.  
  
Segon. Presentació de sol·licituds  
1. Atés que totes les organitzacions de productors reconegudes tenen la condició de persones jurídiques, d'acord amb el que disposa l'article 14 de la Llei 39/2015, la presentació de sol·licituds relatives a les ajudes als programes i fons operatius de les organitzacions de productors de fruites i hortalisses amb seu social a la Comunitat Valenciana, es farà de manera telemàtica a través de la seu electrònica de la Generalitat per mitjà de la URL següent:  
http://www.gva.es/es/inicio/procedimientos'id\_proc=17166  
Les sol·licituds hauran d'anar firmades electrònicament amb el certificat digital de la persona jurídica que presenta la sol·licitud o, si és el cas, amb el certificat digital del seu representant. Així mateix, la resta de documents que s'adjunten, quan procedisca, hauran d'anar firmats electrònicament pels que siguen competents per a això.  
2. A la sol·licitud s'acompanyarà com a document annex de caràcter obligatori, el resum del programa operatiu que es genera des de l'aplicació GESPRO, una vegada s'hagen introduït en l'aplicació i validat les dades corresponents al programa operatiu, o modificació d'anualitat necessàries, per a l'aprovació o el pagament de l'ajuda corresponent.  
  
3. D'acord amb el que preveu l'article 28.5 de l'esmentada Llei 39/2015, d'1 d'octubre, les persones interessades són responsables de la veracitat dels documents que presenten, i poden sol·licitar als òrgans gestors de manera motivada la confrontació de les còpies aportades per ells, per a la qual cosa podran requerir l'exhibició del document o de la informació original, sense perjuí de les facultats de comprovació, control i inspecció que tenen atribuïdes les administracions públiques.  
Igualment, la presentació de la sol·licitud comporta l'autorització a l'òrgan gestor del procediment per a obtindre directament les dades d'estar al corrent en el compliment de les seues obligacions tributàries davant de l'AEAT, la Generalitat Valenciana, i davant de la Tresoreria de la Seguretat Social. En el cas que el sol·licitant s'opose al fet que l'òrgan gestor obtinga directament aquesta informació, haurà d'indicar-ho expressament a través del formulari corresponent, i quedarà obligat a aportar els documents acreditatius corresponents.  
  
La present resolució posa fi a la via administrativa i s'hi pot interposar potestativament un recurs de reposició davant del director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà del dia de publicació, o impugnar-se directament davant dels jutjats contenciosos administratius de la Comunitat Valenciana, en el termini de dos mesos des de l'endemà de la publicació, de conformitat amb el que disposen els articles 116 i 117 de la Llei 30/199, de 26 de novembre, de règim jurídic de les administracions públiques i del procediment administratiu comú i els articles 8.3, 25.1 i 46.1 de la Llei de la jurisdicció contenciosa administrativa.  
  
  
València, 3 d'agost de 2017.- El director de l'Agència Valenciana de Foment i Garantia Agrària: Francisco Rodríguez Mulero.